stanford-oval/wikipedia huggingface dataset:
ויל ריימן
קריירה מקצוענית

בשנת 2020, חתם ריימן בטארטו רוק האסטונית. בקבוצה שותף ב-7 משחקים, בהם העמיד ממוצעים של 23.4 נקודות, 9.7 ריבאונדים, 2.0 אסיסטים ו-1.6 חטיפות למשחק, לפני שעזב בחודש נובמבר.
ב-28 בנובמבר 2020, חתם ריימן בגטינגן מהליגה הגרמנית. חודשיים לאחר מכן הוא עזב את הקבוצה, כשב-8 משחקים בהם שותף הוא העמיד ממוצעים של 4.3 נקודות ו-3.1 ריבאונדים ב-14.0 דקות.
ב-27 בינואר 2021, חתם ריימן בונטספילס הלטבית. ב-12 משחקים בהם שותף בקבוצה, הוא העמיד ממוצעים של 9.0 נקודות ו-5.7 ריבאונדים ב-19.7 דקות.
ב-8 ביולי 2021, חתם ריימן לשנתיים בהפועל חיפה מהליגה הישראלית. בעונתו הראשונה בקבוצה העמיד ממוצעים של 8.7 נק', 3.7 ריבאונדים ו-1.3 אסיסטים ב-21.6 דק' ושותף ב-27 משחקים בליגה הסדירה, בשלב הפלייאוף העמיד ממוצעים של 12 נק' ו-3 ריבאונדים ב-21 דק'.
בעונתו השנייה בחיפה העמיד ממוצעים של 8.5 נק', 4.9 ריבאונדים ו-1.3 אסיסטים ב-25.5 דק' כאשר שותף ב-26 משחקים.
ב-31 ביולי 2023, זומן לראשונה לנבחרת ישראל בכדורסל, לקראת משחקיה במוקדמות הטורניר הקדם אולימפי.
הערות שוליים

↑  וויל ריימן חתם לשנתיים בהפועל חיפה, באתר מנהלת ליגת העל בכדורסל, ‏8 ביולי 2021
↑  עמרי מנהיים, ‏וויל ריימן: "טוב לתמוך בישראל, אתן את הכל", באתר ערוץ הספורט, 31 ביולי 2023
שיטת לוקאס-קנאדה

שיטת לוקאס-קנאדה (Lucas–Kanade method) היא שיטה דיפרנציאלית נפוצה בראייה ממוחשבת לאומדן זרימה אופטית. השיטה פותחה על ידי ברוס לוקאס וטקאו קנאדה. היא מניחה שהזרימה קבועה בסביבה מקומית של הפיקסל הנדון, ועל ידי מזעור ההפרש הריבועי היא פותרת את משוואות הזרימה-האופטית עבור כל הפיקסלים בסביבה זו.
על ידי שילוב של מידע ממספר פיקסלים בקרבת מקום, שיטת לוקאס-קנאדה יכולה לעיתים קרובות לפתור את העמימות הטבועה במשוואת הזרימה האופטית. השיטה גם פחות רגישה לרעשים מאשר שיטות שלא מתחשבות בסביבת הפיקסל. מצד שני, מכיוון שהיא שיטה מקומית גרידא, היא לא יכולה לספק מידע על זרימות אופטיות באזורים פנימיים אחידים בתמונה, כגון חלק מתוך שמיים נקיים.
עקרון הפעולה

שיטת לוקאס-קנאדה מניחה כי תזוזה של תוכן התמונה בתוך סביבה של פיקסל p בין שני מופעים (פריימים) סמוכים היא קטנה וכמעט קבועה. לפיכך, ניתן להניח כי משוואת הזרימה האופטית תתקיים עבור כל הפיקסלים בתוך חלון W שממוקם כך ש-p במרכזו. כלומר, ניתן לחשוב על הזרימה האופטית המקומית בתמונה בתור וקטור מהירות  (V_{x},V_{y}) אשר חייב לקיים  {\displaystyle \forall i\in {1,...,n}:I_{x}(q_{i})V_{x}+I_{y}(q_{i})V_{y}=-I_{t}(q_{i})}
כאשר  q_{1},q_{2},\dots ,q_{n} הם פיקסלים בחלון W ו- I_{x}(q_{i}),I_{y}(q_{i}),I_{t}(q_{i}) הם הנגזרות החלקיות של התמונה I שמוערכות על הפיקסל  q_{i} בנקודת זמן t  - ביחס לציר ה-x, ציר ה-y וציר הזמן t, בהתאמה.
אוסף n המשוואות הנ"ל יוצרות מערכת עם יותר אילוצים מנעלמים ועל כן לרוב היא חסרת פתרון, מה שמביא את השימוש במזעור ההפרש הריבועי על מנת למצוא פתרון שיספק כמה שיותר משוואות עם שגיאה נמוכה ככל הניתן.
אם כן, ניתן לחשוב על השיטה בתור אופטימיזציה למזעור המשוואה הבאה ביחס ל-V האפשריים:
\sum _{q\in W}\left(I\left(q\right)-I_{t}\left(q+V\right)\right)^{2}
כאשר V הוא וקטור המהירות של התנועה בין התמונה   I אל  I_{t}, ו-q הוא פיקסל כלשהו מתוך החלון W שבו מוערכת הזרימה האופטית. מההנחה שV הוא קטן יחסית בין מופעים סמוכים, ניתן להשתמש בקירוב טיילור מדרגה ראשונה כך ש:
I_{t}\left(q+V\right)\cong I_{t}\left(q\right)+{\frac {\partial I_{t}^{T}}{\partial q}}V
ומכאן ניתן לרשום את V באופן מפורש:
V=\sum _{q\in W}\left(I\left(q\right)-I_{t}\left(q\right)\right){\frac {\partial I_{t}}{\partial q}}\left[\sum _{q\in W}{\frac {\partial I_{t}}{\partial q}}\cdot {\frac {\partial I_{t}^{T}}{\partial q}}\right]^{-1}
חלון ממושקל

פתרון הנובע מהפרש הריבועים נותן חשיבות אחידה לכל n הפיקסלים שבחלון W, אך פרקטית מתקבלות תוצאות טובות יותר כאשר נותנים משקל רב יותר לפיקסלים שקרובים לפיקסל p, שסביבו נבנה החלון. לרוב, משתמשים במשקולות המפולגות באופן גאוסיאני סביב הפיקסל שבמרכז החלון p. כלומר, נותנים חשיבות גבוהה יותר לפתרון שמקרב בשגיאה נמוכה את המשוואות של הפיקסלים הקרובים ל-p, ומשקל נמוך יותר למשוואות של הפיקסלים הרחוקים מ-p.
תנאים להצלחה

ישנם מספר תנאים על מנת שהשיטה תעבוד כראוי. ראשית, הנקודות שאחריהן עוקבים צריכות להיות דומות לפינות כך שנמנע מבעיית הצמצם כאשר מוצאים פתרון מקורב. בנוסף, הנחה מרכזית בשיטה היא שהתנועה היא קטנה, קרי הנורמה של V אינה גדולה (למשל עד פיקסל 1 של תזוזה בין 2 הפריימים). זאת, משום שמשתמשים בקירוב טיילור מדרגה ראשונה בלבד על מנת למצוא פתרון מקורב למערכת המשוואות. אף על פי כן, יש דרכים להתמודד עם תנאי זה על ידי הפעלה של השיטה על רזולוציות שונות של התמונה ובניית מצטברת של וקטור המהירות, כפי שיפורט בהמשך.
שיפורים והרחבות

השיטה המבוססת על מזעור ההפרש הריבועי מניחה שלשגיאות בנתוני התמונה יש התפלגות נורמלית עם תוחלת אפס. מכאן, אם מצפים שהחלון יכיל אחוז מסוים של חריגי חשוד-טעות (כלומר נתונים שגויים מאוד, שאינם תואמים את התפלגות השגיאה המצופה), ניתן להשתמש בניתוח סטטיסטי כדי לאתר אותם ולהקטין את משקלם בהתאם (בדומה לאופן שתואר בסעיף "חלון ממושקל").
כפי שנאמר קודם לכן, שיטת לוקאס-קנאדה פועלת כאשר וקטור הזרימה האופטית קטן דיו בשביל שהמשוואה היפרנציאלית תהיה נכונה. לכן משתמשים בשיטה כדי לבצע התאמה ודיוק של תנועה אשר נחזתה באופן ראשוני וגס יותר (למשל על ידי אקסטרפולציה של וקטורי התנועה בפריימים קודמים). דרך אחרת ונפוצה היא ליצור פירמידה של רזולוציות שונות של התמונה, להתחיל בלבצע את העקיבה בתמונה עם הרזולוציה הנמוכה (ששם תנועה של פיקסל יכולה להיות תנועה של עשרות פיקסלים ברמה נמוכה יותר, עם הרזולוציה הגבוה יותר), ולהמשיך את החיפוש במורד הרמות בפירמידה כאשר כל פעם הניחוש הראשוני מתבסס על הפעלת השיטה ברזולוציה הנמוכה יותר. השיטה האחרונה שהוזכרה מהווה בסיס לאלגוריתם להתאמת נקודות עניין בתמונות: (Kanade-Lucas-Tomasi (KLT אשר אף הוא בשימוש נרחב.
הערות שוליים

↑  ברוס לוקאס, טקאו קנאדה, An Iterative Image Registration Technique with an Application to Stereo Vision, http://cseweb.ucsd.edu, Poceedings of Imaging Understanding Workshop, pages 121--130, ‏1981
דוקטור ז'יוואגו

ערך זה עוסק בספר. אם התכוונתם לסרט המבוסס על ספר זה, ראו .
| --- | --- |
כריכת ההוצאה העברית משנת 2006
כריכת ההוצאה העברית משנת 2006
 מידע כללי
 מאת:  בוריס פסטרנק
 שפת המקור:  רוסית
 סוגה:  רומן
 נושא:  מהפכת אוקטובר 
 הוצאה
 הוצאה:  פלטרינלי
 תאריך הוצאה:  1957
 מספר עמודים:  592
 קישורים חיצוניים
 הספרייה הלאומית:  002804164, 002042841, 002623472, 002521640, 002042835, 001881791, 002607042
 
דוקטור ז'יוואגו (ברוסית: Доктор Живаго) הוא רומן מאת בוריס פסטרנק שיצא לאור בשפה הרוסית בשנת 1957. הספר קרוי על שמה של הדמות הראשית, יורי ז'יוואגו, רופא במקצועו ומשורר. שם הספר רומז על המילה הרוסית לחיים, זִ'יזְן (жизнь), נושא מרכזי בספר. הספר עוסק באדם הנקרע בין שתי נשים, על רקע מהפכת אוקטובר. לספר רקע ביוגרפי. הוא מבוסס על דמותה של אולגה איבינסקיה (רו'), משוררת שהייתה אהובתו של פסטרנק ב-13 השנים האחרונות של חייו. רומן זה תועד בספר "לארה", וכן בספר שכתבה אולגה איבינסקיה ושתורגם לעברית: "בשבי העתים חיי עם פסטרנק".
ברובד יותר עמוק דן הספר בהשפעותיה ההרסניות של האלימות שנלוותה למהפכת אוקטובר על חיי האנשים הפרטיים.
הספר נכתב במשך עשר שנים, משנת 1945 עד שנת 1955, ונחשב לפי הערכתו של הסופר עצמו כשיא יצירתו בתור כותב פרוזה. הרומן מלווה בשירתו המתחרזת של הגיבור הראשי - יורי אנדרייביץ' ז'יוואגו. הספר נוגע בשאלות אישיות של המהות - סודות החיים והמוות, בעיות של ההיסטוריה הרוסית, יהדות ונצרות, בד בבד שהוא מציג את התמונה הרחבה של חיי האינטליגנציה הרוסית על רקע תקופה דרמטית מתחילת המאה ועד מלחמת האזרחים. הספר התקבל בצורה שלילית בקרב הקהילה הספרותית ונדחה מהוצאה לאור בשל דעתו הלא חד משמעית של הסופר לגבי מהפכת אוקטובר שנערכה בשנת 1917 ולגבי השפעתה על המשך החיים ברוסיה.
הספר עובד לסרט קולנוע על ידי דייוויד לין ב-1965, ולמספר סדרות טלוויזיה, האחרונה בהן שודרה ברוסיה ב-2005.
רקע

על אף שהספר מכיל פסקאות שנכתבו עוד בעשור הראשון ובשנות ה-20 של המאה ה-20, הוא לא הושלם עד 1956. לאחר שפסטרנק שלח את הספר לפרסום בביטאון "נוביי מיר" הוא נדחה בגלל השקפתו הפוליטית שנגדה את השקפת השלטון. ב-1957 הבריח ג'אנג'אקומו פלטרינלי, בעל בית הוצאה לאור, עותק של כתב היד של הספר לאיטליה, שם הוא הדפיס את הספר בשפת המקור, רוסית. שנה לאחר מכן פורסמו תרגומים של הספר לאנגלית ואיטלקית, פרסומים שהביאו להכרזת פסטרנק כזוכה פרס נובל לספרות לשנת 1958. ממשלת ברית המועצות ביקשה מוועדת הפרס שלא להעניקו לפסטרנק מאחר שהספר נוגד את השקפת העולם הסובייטית, בקשה זו, ולחץ שהופעל על פסטרנק הביאו אותו לוותר על הפרס. הוא נפטר מסרטן ריאות ב-30 במאי 1960.
דוקטור ז'יוואגו התפרסם ברוסיה רק בשנת 1988, קרוב לשלושים שנים לאחר מות מחברו, בביטאון שדחה אותו לפנים, "נוביי מיר". מספר מהדורות סאמיזדאט של הספר נפוצו עוד לפני כן בברית המועצות.
תקציר העלילה

יורי ז'יוואגו הוא אדם רגיש ופואטי, כמעט מיסטי. האידיאלים והעקרונות של יורי עומדים בניגוד לזוועות מלחמת העולם הראשונה, מהפכת אוקטובר ומלחמת האזרחים ברוסיה שבאה בעקבותיה. נושא מרכזי בספר הוא הניגוד שבין האידיאלים למימושם, בין אם על ידי הבולשביקים המורדים ובין אם על ידי הצבא הלבן. יורי עד להתפרקות החברה האזרחית ולסבלה במהלך המהומות, אפילו אהבת חייו, לריסה, נלקחת ממנו.
יורי יוצא למסע ברחבי רוסיה השסועה, על-פני סיביר וחזרה למוסקבה, על-מנת למצוא מקום אליו לא הגיעו אימי המהפכה. במהלך המסע הוא הוגה ביכולתה המפלצתית של המלחמה לגרום לבני-אדם לנהוג בחוסר הגיון, ולחברות רציונליות בדרך כלל לצאת אחת כנגד השנייה. המראות הנגלים אליו במהלך המסע מעמיקים את הניגוד בין המלחמה לנפשו של יורי שלא הושחתה על ידי האלימות. מחשבות יורי מהוות למעשה את ביקורתו של פסטרנק נגד רעיונות הלניניזם, בעיקר נגד "בניית אדם חדש".
תרגומים לעברית

צבי ארד, שנת 1958, הוצאת עם עובד
פטר קריקסונוב, שנת 2006, הוצאת כתר ספרים
לקריאה נוספת

ילנה שלקוב, הרומן של בוריס לאונידוביץ' פסטרנק דוקטור ז'יוואגו: השוואה בין שני תרגומיו לעברית בידי צבי ארד (1958) ובידי פטר קריקסונוב (2006), עבודת גמר (מ"א), אוניברסיטת בר-אילן, 2009
הערות שוליים

↑  Anna Pasternak, Lara: The Untold Love Story and the Inspiration for Doctor Zhivago, ‏January 24th 2017
↑  אולגה וסוולודובנה איווינסקאיה, בשבי העתים: חיי עם פסטרנק : זכרונות אולגה איווינסקאיה, זמורה-ביתן, 1987, מסת"ב 978-965-03-0409-6. (בiw)
| --- | --- |
בקרת זהויות :  NLI: 987008813790705171  BnF: cb13546489d (data)  LCCN: no2009092734  VIAF: 183892574   WorldCat (עם VIAF): 183892574
Mass Effect Galaxy

| --- | --- |

לוגו המשחק
 כללי
 תאריך הוצאה:  22 ביוני 2009
 סוגה:  משחק פעולה-תפקידים
 פיתוח:  BioWare
 הוצאה לאור:  Electronic Arts
 ארץ מקור:  קנדה 
 הפצה:  Electronic Arts
 סדרה:  Mass Effect
 דרישות תוכנה
 מנוע משחק:  Torque Engie
 מצבי משחק:  שחקן יחיד
 פלטפורמות:  iOS
 מדיה:  הורדה
 המשחק הקודם:  Mass Effect
 המשחק הבא:  Mass Effect 2
 
Mass Effect Galaxy הוא משחק מדע בדיוני, משחק תפקידים ממוחשב ומשחק פעולה שפותח על ידי BioWare והופץ על ידי Electronic Arts. המשחק יצא לפלטפורמת ה-iOS בלבד בתאריך ה-22 ביוני 2009.
עלילה

הסיפור מתחיל עם יעקב טיילור בחופשה על סיפונה של ספינת תענוגות. כפתאום "פירטים" עולים על הספינה, יעקב נלחם בפירטים. יעקב עובר למצודה שבה נמצא הקצין שלו לשעבר שמקצה לו לחקור את הפירטים.
ציונים

| האתר | הציון |
| --- | --- |
GameRankings: 45.00%
Metacritic: 4/10
האתר: הציון
IGN: 5/10
GameSpot: 6.6/10
ראו גם

Mass Effect
Mass Effect 2
אורנג' קסידי

| --- | --- |

קסידי, נובמבר 2023
 לידה:  4 במאי 1984 (בן 40) סטיוארטוויל, ניו ג'רזי, ארצות הברית
 שם במה:  פייר אנט אורנג' קסידי JC ריידר
 כינוי:  Freshly Squeezed
 משקל:  73 ק"ג
 גובה:  1.78 מטר
 לאום:  אמריקאי
 קריירה מקצוענית:  13 במרץ 2004 – הווה (20 שנה)
 מאמנים:  בריאן וונזל כריס הירו מייק קווקנבאש
 ליגות:  AEW
ג'יימס סיפרלי (באנגלית: James Cipperly; נולד ב-4 במאי 1984) הידוע יותר בשם הבמה שלו, אורנג' קסידי הוא מתאבק אמריקאי, המופיע בארגון ההיאבקות All Elite Wrestling‏ (AEW). בארגון זה, הוא משויך לצמד הבסט פרנדס (צ'אק טיילור וטרנט בארטה).
סיפרלי החל להתאבק תחת שם הבמה הנוכחי שלו בשנת 2009, כשביסס את הגימיק שלו בהשוואה לדמותו של ראיין גוסלינג בסרט דרייב: דמות רפויה ולא ידידותית אשר סובלת מתופעות של הנגאובר, מרכיבה משקפי שמש ולובשת ג'קט וג'ינס דהויים בנוסף לחולצת טי עם תמונה מודבקת שלו. גימיק זה שנוי מאוד במחלוקת: מעריצי ההיאבקות השמרנים מתעבים את הדמות, בעוד שמעריצים אחרים מריעים לה.
אליפויות והישגים

הישגים בארגון ההיאבקות All Elite Wrestling – AEW
האליפות הבינלאומית של AEW (פעמיים)
הישגים בארגון ההיאבקות Alpha-1 Wrestling
אליפות Zero Gravity של A1 (פעם אחת)
הישגים בארגון ההיאבקות Ground Breaking Wrestling – GBW
אליפות הזוגות של GBW (פעמיים)  - עם דני רייג'
הישגים בארגון ההיאבקות F1RST Wrestling
אליפות Uptown VFW של F1RST Wrestling (פעם אחת)
הישגים בארגון ההיאבקות Independent Wrestling.TV
אליפות Independent Wrestling.TV (פעמיים)
הישגים במגזין ההיאבקות Pro Wrestling Illustrated – PWI
PWI דירג אותו במקום ה-84 מתוך 500 המתאבקים הטובים ביותר לשנת 2020
הישגים במגזין ההיאבקות Wrestling Observer Newsletter – WON
הגימיק הטוב ביותר של השנה (2020)
הערות שוליים

↑  פגשו את אורנג' קסידי, הכוכב המסקרן ביותר של הארגונים העצמאיים
↑  אורנג' קסידי ייקח חלק בקרב קזינו סולם של האירוע Double or Nothing
| זוכי קרב הקזינו באטל רויאל |
| --- | --- | --- |
| גברים | אדם פייג' (2019) • לאנס ארצ'ר (2020) • ג'ונגל בוי (2021) • קייל אוריילי (2022) |  |
| נשים | ניילה רוז (2019) • רובי סוהו (2021) |  |
| זוגות | Death Triangle (ריי פיניקס ופאק) (2021) • היאנג באקס (מאט ג'קסון וניק ג'קסון) (2022) • אורנג' קאסידי ודנהאוסן (2023) |  |
| שלשות | AR פוקס וטופ פלייט (דאנטה מרטין ודאריוס מרטין) (2022) |  |
פאק (מתאבק)

| --- | --- |

פאק, מאי 2017
 לידה:  22 באוגוסט 1986 (בן 38) ניוקאסל, אנגליה
 שם במה:  אדריאן נוויל בן סצילי בנג'מין סאטרלי דארקסייד היאבוסה ג'ונגל פאק נוויל פאק סטיב לינדון
 משקל:  88 ק"ג
 גובה:  1.73 מטר
 לאום:  אנגלי
 קריירה מקצוענית:  27 במרץ 2004 – הווה (20 שנה)
 מאמנים:  מארק סלואן
 ליגות:  AEW
בנג'מין סאטרלי (באנגלית: Benjamin Satterley; נולד ב-22 באוגוסט 1986) הידוע יותר בשם הבמה שלו, פאק הוא מתאבק אנגלי, המופיע בארגון ההיאבקות All Elite Wrestling‏ (AEW) שבו הוא אלוף השלשות הנוכחי של AEW ביחד עם וילר יוטה וקלאודיו קסטניולי מקבוצת ה-Blackpool Combat Club. הוא מוכר בעיקר בשל תקופתו בארגון ההיאבקות WWE, שבו הופיע תחת שם הבמה נוויל (קיצור של שם הבמה המקורי שלו אדריאן נוויל) בין השנים 2012 ל-2018.
סאטרלי נודע בזכות סגנון ההיאבקות בעל מהלכים אוויריים מסוכנים, שהעניקו לו את הכינוי "The Man That Gravity Forgot" (שפירושו: "האיש שכוח המשיכה שכח אותו"). הוא החל את קריירת ההיאבקות שלו תחת שם הבמה פאק בארגון ההיאבקות העצמאי Independent Wrestling Federation‏ (IWF) ולאחר שביסס את מעמדו ברחבי אנגליה בארגוני היאבקות כמו Real Quality Wrestling‏ (RQW) ו-One Pro Wrestling‏ (1PW), הוא החל להופיע מחוץ לאנגליה, בעיקר בארגוני ההיאבקות האמריקאים Pro Wrestling Guerrilla‏ (PWG),‏ Ring of Honor‏ (ROH) ו-Chikara בנוסף לארגון ההיאבקות היפני Dragon Gate, שבו זכה באליפות פתחו את השער האמיץ, פתחו את השער התאום ופתחו את השער המשולש. בארגון PWG, הוא היה פעם אחת אלוף הזוגות של PWG ביחד עם רודריק סטרונג בנוסף לזכייתו עם האחרון בטורניר ה-DDT4 הראשון בתולדות הארגון.
בין השנים 2012 ל-2015, נוויל הופיע ב-NXT, ששימש כמתחם הפיתוח של ה-WWE. הוא זכה פעמיים באליפות הזוגות של NXT, האחת עם אוליבר גריי (אלופי הזוגות הראשונים) והאחרת עם קורי גרייבס. בנוסף, הוא פעם אחת אלוף ה-NXT, מה שהפך אותו למתאבק הראשון שזוכה גם באליפות ה-NXT וגם באליפות הזוגות של NXT. נוויל קודם לרוסטר הראשי בתחילת שנת 2015. הוא היה חלק ממחלקת משקל הקל של הארגון החל מדצמבר 2016 ואף זכה פעמיים באליפות ה-WWE במשקל קל.
לאחר שעזב את ה-WWE בשנת 2018, סאטרלי שב בחזרה לשם הבמה הקודם שלו, פאק, וחזר לארגון ההיאבקות Dragon Gate, שבו זכה באליפות פתחו את שער החלום והיה חלק בקבוצת הנבלים R.E.D. בשנת 2019, הוא עזב את ארגון זה וחתם בשורות ארגון ההיאבקות החדש AEW, שבו הקים את קבוצת ה-Death Triangle ביחד עם הלוצ'ה בראדרס (פנטגון ג'וניור וריי פיניקס).
ביוגרפיה

בנג'מין סאטרלי נולד ב-22 באוגוסט 1986 בניוקאסל, אנגליה להורים סטפן וג'יל סאטרלי. בתור נער הוא השתתף במידה רבה ביותר בפעילויות ספורטיביות, כשהשתתף בענפי ספורט כמו פוטבול, הוקי, כדורסל ושחייה. ההתעניינות שלו בענף ההיאבקות המקצועית הגיעה דרך אחת מהדודות שלו, שהייתה מעריצה של ארגון ההיאבקות World Wrestling Federation (ה-WWF, כיום ה-WWE). הוריו אסרו עליו לצפות בהיאבקות בביתם, מה שהוביל אותו לצפות במתרחש בבית דודתו. עד גיל 16, סאטרלי השתתף בארגוני היאבקות חובבנים בחצרות האחוריות של בתים.
חיים אישיים

סאטרלי הוא אוהד של קבוצת הפרמייר ליג מעיר הולדתו, ניוקאסל יונייטד. הלהקה המועדפת עליו היא הספשלז. שם הבמה שלו ב-WWE נגזר משמו הפרטי של אחד מחברי הלהקה, נוויל סטייפלס.
אליפויות והישגים

הישגים בארגון ההיאבקות Count Wrestling – 3CW‏ 3
אליפות במשקל כבד של 3CW (פעם אחת)
אליפות האריות הצעירים של 3CW (פעם אחת)
הישגים בארגון ההיאבקות All Elite Wrestling – AEW
האליפות האול-אטלנטית של AEW (פעם אחת)
אליפות השלשות של AEW (פעמיים)  - עם הלוצ'ה בראדרס (פנטה אל זרו מיידו וריי פיניקס) ועם ה-Blackpool Combat Club (קלאודיו קסטניולי ו- וילר יוטה)
הישגים בארגון ההיאבקות American Wrestling Rampage – AWR
אליפות ללא גבולות של AWR (פעם אחת)
הישגים בארגון ההיאבקות Dragon Gate
אליפות פתחו את שער החלום (פעם אחת)
אליפות פתחו את השער האמיץ (פעם אחת)
אליפות פתחו את השער התאום (פעם אחת)  - עם דרגון קיד
אליפות פתחו את השער המשולש‏ (3 פעמים)  - עם מסאטו יושינו ו-BxB האלק (1), נאוקי טאניסאקי ונארוקי דוי (1) ומסאטו יושינו ונארוקי דוי (1)
טורניר אליפות פתחו את השער האמיץ (2010)
הישגים בארגון ההיאבקות Dragon Gate USA
אליפות פתחו את השער המאוחד (פעם אחת)  - עם מסאטו יושינו
טורניר אליפות פתחו את השער המאוחד (2011)
הישגים בארגון ההיאבקות Frontier Wrestling Alliance – FWA
אליפות במשקל זבוב של FWA (פעם אחת)
הישגים בארגון ההיאבקות Independent Wrestling Federation – IWF
אליפות הזוגות של IWF (פעם אחת)  - עם הארי פיין
הישגים בארגון ההיאבקות One Pro Wrestling – 1PW
אליפות במשקל פתוח של 1PW (פעם אחת)
הישגים בארגון ההיאבקות Pro Wrestling Guerrilla – PWG
אליפות הזוגות של PWG (פעם אחת)  - עם רודריק סטרונג
טורניר DDT4‏ (2007)  - עם רודריק סטרונג
הישגים במגזין ההיאבקות Pro Wrestling Illustrated – PWI
PWI דירג אותו במקום ה-11 מתוך 500 המתאבקים הטובים ביותר לשנת 2017
הישגים במגזין רולינג סטון
מהלך הסיום שמפיל לסתות (2015)  - Red Arrow
הפייס טרן החד פעמי של השנה (2017)
הישגים במגזין ההיאבקות SoCal Uncensored
קרב השנה (2006)  - נגד אל ג'נריקו בארגון ההיאבקות Pro Wrestling Guerrilla‏ (PWG),‏ 18 בנובמבר
הישגים בארגון ההיאבקות Westside Xtreme Wrestling – wXw
אליפות העולם במשקל קל של wXw (פעמיים)
הישגים בארגון ההיאבקות World Wrestling Entertainment – WWE
אליפות ה-WWE במשקל קל (פעמיים)
אליפות ה-NXT (פעם אחת)
אליפות הזוגות של NXT (פעמיים)  - ביחד עם אוליבר גריי (1) וקורי גרייבס (1)
טורניר אליפות הזוגות של NXT‏ (2013)  - עם אוליבר גריי
פרסי הסלאמי (פעם אחת)
פריצת השנה (2015)
הישגים בארגון ההיאבקות Wrestle Zone Wrestling – wZw
אליפות ה-wZw במשקל קל (פעם אחת)
נוויל כאלוף NXT
Flappy Bird

| --- | --- |

הלוגו של המשחק
 כללי
 תאריך הוצאה:  24 במאי 2013
 סוגה:  משחק ארקייד
 פיתוח:  Nguyễn Hà Đông
 ארץ מקור:  וייטנאם 
 שפות:  אנגלית 
 הפצה:  ‎.GEARS Studios
 דרישות תוכנה
 מצבי משחק:  משחק וידאו למשתתף יחיד 
 פלטפורמות:  אנדרואיד (מערכת הפעלה), iOS
 
צילום מסך מהמשחק
Flappy Bird (בעברית: פלאפי בירד) הוא משחק מובייל שפותח על ידי אומן משחקי הווידאו והמפתח הווייטנאמי Nguyễn Hà Đông ‏(Dong Nguyen, דּוֹנְג נְגוּיֶן) ופורסם על ידי חברת פיתוח המשחקים שלו dotGears. המשחק מתנהל על מסך כאשר השחקן שולט על ציפור בניסיון לעוף בין שני צינורות אנכיים ירוקים מבלי לגעת בהם.
נְגוּיֶן יצר את המשחק בתקופה שנמשכה ימים ספורים בלבד. הוא השתמש בדמות ציפור שיועדה למשחק ששחרורו בוטל ב־2012.
המשחק פורסם ב־24 במאי 2013, אך מסיבה שאינה ברורה, זכה המשחק בפתאומיות לפופולריות גדולה בתחילת 2014.
המשחק קיבל ביקורות שליליות, שביקרו את רמת הקושי, וטענו לפלגיאט של הגרפיקה והמכניקה במשחק, וכן ביקורות שטענו שהמשחק ממכר. בסוף ינואר 2014, היה המשחק החינמי המורד ביותר ב־App Store עבור iOS. בתקופה זו טען היוצר שפלאפי בירד מרוויח 50 אלף דולר ביום מפרסום בתוך האפליקציה וממכירות.
ב־9 בפברואר 2014, הוסר המשחק מ־App Store ומ־Google Play על ידי מפתחו. נְגוּיֶן טען שמרגיש אשמה על היותו של המשחק מזיק וגורם להתמכרות. ההסרה הפתאומית של המשחק הפופולרי גרמה למכירת של טלפונים עם פלאפי בירד מותקן עליהם במחירים מופקעים ברחבי האינטרנט. עם הסרת המשחק החלו להופיע חיקויים רבים בחנויות האפליקציות, וחיקויים שהיו דומים מדי למקור הוסרו מ־Google Play ומ־App Store.
באוגוסט 2014 שוחררה גרסה מחודשת של Flappy Bird בשם Flappy Birds Family ללקוחות הסטרימר של אמזון בלבד (Amazon Fire TV). חברת Bay Tek Games שחררה גם היא גרסת משחק ארקייד מאושרת של פלאפי בירד.
משחקיוּת

המשחק מעוצב בסגנון משחק ארקייד בו השחקן שולט על הציפור פאבי (Faby), שנעה לצד ימין. על השחקן לנווט את הציפור, בין זוגות אנכיים של צינורות, כאשר בין זוג הצינורות רווח בגודל קבוע הממוקם בגובה שונה בכל זוג צינורות. הציפור תמיד נעה מטה מלבד בעת לחיצה של השחקן על מסך המגע שתגרום לציפור לבצע קפיצה מעלה לזמן קצר. כל מעבר מוצלח ברווח שבין זוג צינורות מזכה את השחקן בנקודה. נגיעה בצינור או בקרקע תסיים את המשחק. בעת הפסילה מופיע מסך סיכום המזכה את השחקן במדליית ארד על צבירה של 10 נקודות ומעלה, כסף על צבירה של 20 נקודות ומעלה, זהב בצבירה של שלושים נקודות ומעלה, ופלטינה בצבירה של 40 נקודות ומעלה.
פיתוח

דּוֹנְג נְגוּיֶן גדל בוון פוק, כפר ליד האנוי. בתור ילד הוא גילה את עולם משחקי הווידאו  בתור ילד כששיחק ב"האחים סופר מריו", ובגיל 16 החל לתכנת בעצמו. בגיל 19 הוא למד תכנות באוניברסיטה מקומית. במסגרת הלימודים זכה בהתמחות בחברת פיתוח המשחקים Punch Entrtaiment האמריקנית, חברה אחת מבין הבודדות שפעלו בווייטנאם. בזמן שהשתמש באייפון, הבין נְגוּיֶן שהמחשקים הפופולריים ביותר כדוגמת אנגרי בירדס הם מסובכים למדי, ורצה ליצור משחק פשוט יותר לאנשים "שנמצאים כל הזמן בתנועה".
פלאפי בירד נוצרה ופותחה על ידי נְגוּיֶן, בפרק זמן שנמשך בין יומיים לשלושה. דמות הציפור, פאבי, עוצבה לראשונה ב־2012 למשחק פלטפורמה שבוטל. מה שנתן השראה למהלך המשחק הוא ההקפצה של כדור פינג פונג על מחבט לכמה שיותר זמן. בהתחלה, רמת הקושי של המשחק הייתה קלה בהרבה מאשר בגרסתו האחרונה – אבל נְגוּיֶן הרגיש שהגרסה הראשונה של המשחק משעממת, ולכן הוא העלה את רמת הקושי. הוא תיאר את התוכנית העסקית של משחק חינמי עם פרסום בתוך המשחק כ"שיווק יפני נפוץ מאוד".
נְגוּיֶן מאמין שמשחקים מערביים עכשוויים הם מורכבים מידי. החברה שלו, dotGears, מתארת את המשחקים שלה כ"מושפעים מאוד ממשחקי רטרו מפוקסלים בעידן הזהב שלהם. הכול טהור, קשה במיוחד וכיפי להפליא".
הערות שוליים

↑   סכנויות הידיעות, טירוף פלאפי בירד: אייפון שעליו מותקן המשחק נמכר ב-90 אלף דולר, באתר TheMarker‏, 10 בפברואר 2014
↑  יאיר מור, ‏למכירה במאות אלפי שקלים: סמארטפונים עם פלאפי בירד, באתר ‏מאקו‏, 10 בפברואר 2014
ערך זה הוא קצרמרבנושא משחקים. אתם מוזמנים לתרום לוויקיפדיה ו.
ג'ו אינגלס

ג'וזף הווארט "ג'ו" אינגלס (באנגלית: Joseph Howarth "Joe" Ingles; נולד ב-2 באוקטובר 1987 באדלייד, אוסטרליה הדרומית) הוא כדורסלן אוסטרלי המשחק בעמדות הקלע והסמול פורוורד במינסוטה טימברוולבס מליגת ה-NBA. מלך השלשות של יוטה ג'אז בכל הזמנים.
קריירה מקצועית > אוסטרליה

אינגלס שיחק כדורסל בנעוריו בתיכון "לייק ג'ינינדרה" שבקנברה, אוסטרליה. לאחר ששיחק שנתיים במדי "מכללת הספורט הלאומית של אוסטרליה", הצטרף לקבוצת הסאות' דראגונס מליגת העל האוסטרלית ובכך החל את הקריירה המקצוענית שלו כאשר הוא בן 19.
קריירה מקצועית > אירופה

כעבור שלוש עונות באוסטרליה, חתם אינגלס על חוזה לעונה בגרנדה. בתום חוזהו, חתם אינגלס לשלוש עונות בברצלונה. בתום חוזהו בקבוצה הקטאלונית חתם במכבי תל אביב, איתה זכה ביורוליג לאחר ניצחון בתוצאה 98–86 על ריאל מדריד במשחק הגמר.
קריירה מקצועית > NBA

בספטמבר 2014 חתם בלוס אנג'לס קליפרס, אך שוחרר מספר ימים לפני פתיחת העונה ובסופו של דבר חתם ביוטה ג'אז. הוא פתח את העונה כשחקן ספסל, אך במחצית השנייה הפך לשחקן חמישייה ופתח ב-32 משחקים. בסיום העונה הוחתם על חוזה רב-שנתי בקבוצה. בשתי העונות הבאות חזר לשחק בעיקר כמחליף. ביולי 2017 חתם על הארכת חוזה ביוטה לארבע עונות נוספות עבור כ-52 מיליון דולר. בעונת 2017/2018 שב לחמישייה ופתח בכל המשחקים, למעט אחד. במהלך העונה קבע שיא מועדון חדש כשקלע 204 שלשות. בכך שבר את שיאו של רנדי פוי, שעמד של 179 שלשות. בסיום העונה העפיל עם הקבוצה לסיבוב השני של הפלייאוף מול יוסטון רוקטס. במשחק השני של הסדרה קלע שיא קריירה של 27 נקודות, כולל שבע שלשות, המהוות גם הן שיא קריירה וסייע לקבוצתו להשוות באופן זמני את הסדרה. בעונת 2020/21 שבר את שיא השלשות של היוטה ג'אז עם 846 שלשות במדיה, ושבר את שיאו של ג'ון סטוקטון. בסוף העונה היה אחד משלושה מועמדים לפרס השחקן השישי של העונה, אבל סיים את המירוץ במקום השני ולא זכה בפרס. חברו לקבוצה, ג'ורדן קלארקסון, זכה בפרס על חשבונו.
בפברואר 2022 עבר בטרייד לפורטלנד טרייל בלייזרס תמורת ניקיל אלכסנדר-ווקר.
ביולי 2022 חתם על חוזה לשנה עם מילווקי באקס.
ביולי 2023 חתם באורלנדו מג'יק.
ב-6 ביולי 2024 חתם לעונה אחת במינסוטה טימברוולבס, תמורת 3.3 מיליון דולרים.
סטטיסטיקות הקריירה > ביורוליג

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2010/2011 | ברצלונה | 15 | 4 | 15.7 | 0.462 | 0.233 | 0.727 | 1.1 | 1.1 | 0.8 | 0.1 | 5.0 |
| 2011/2012 | ברצלונה | 21 | 2 | 13.3 | 0.375 | 0.231 | 0.800 | 1.7 | 1.4 | 0.6 | 0.0 | 4.3 |
| 2012/2013 | ברצלונה | 29 | 16 | 20.1 | 0.442 | 0.394 | 0.786 | 2.1 | 1.1 | 0.4 | 0.1 | 6.0 |
| 2013/2014 | מכבי תל אביב | 30 | 13 | 22.9 | 0.476 | 0.417 | 0.697 | 3.0 | 2.9 | 0.8 | 0.1 | 6.4 |
| קריירה | קריירה | 95 | 35 | 18.5 | 0.443 | 0.349 | 0.755 | 2.2 | 1.7 | 0.6 | 0.1 | 5.6 |